- Vi skal have solgt 1.000 armbånd i løbet af de næste 14 dage. Vi har brug for likviditet til at lave årets karneval her og nu, siger leder af karnevalet i Aalborg, Klaus Bystrup til DR Nordjylland. Han forventer, at 25.000 vil deltage, når Aalborgs gader bliver fyldt med udklædte mennesker til maj. To års underskud har gjort ondt på foreningen bag karnevals pengepung. Sidste år gik kun en tredjedel af dem, der deltog i karnevalet ind i Kildeparken og var dermed med til at dække udgifterne til karnevalet. Aalborg Kommune har afvist at stille en underskudgaranti for karnevalet.

Referat:
Aalborg Karneval mangler penge og opfordrer derfor deltagerne til straks at købe billet.